|  |
| --- |
| Številka: 360-17/2025-2570-36 |
| Ljubljana, 19. 5. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Predlog soglasja Vlade Republike Slovenije k ceni premoga po Pogodbi o nakupu premoga med družbo Premogovnik Velenje, d. o. o. in družbo Termoelektrarna Šoštanj d. o. o. – predlog za obravnavo |
| 1. Predlog sklepov vlade: |
| Na podlagi tretjega odstavka 26. člena Zakona o prehodnem financiranju pospešenega in pravičnega izstopa iz premoga (Uradni list RS, št. 109/24) je Vlada Republike Slovenije na …seji dne… pod točko … sprejela naslednji**SKLEP**Vlada Republike Slovenije daje soglasje k ceni premoga po Pogodbi o nakupu premoga št. 5000009390 z dne 24. 12. 2024 med družbo Premogovnik Velenje, d. o. o. in družbo Termoelektrarna Šoštanj d. o. o, v višini 6,57 EUR/GJ.  Barbara Kolenko Helbl  GENERALNA SEKRETARKA**Priloge:*** Pogodba o nakupu premoga št. 5000009390
* Soglasje nazornega sveta Premogovnik Velenje, d. o. o.
* Soglasje nazornega sveta Termoelektrarna Šoštanj d. o. o.
* Rebalans Poslovnega načrta družbe Termoelektrarna Šoštanj d. o. o. za leto 2025 z indikativno oceno do leta 2027 na dan 15. 1. 2025
* Oblikovanje cene premoga – dopis družbe Premogovnik Velenje, d. o. o. z dne 13. 3. 2025
* Metodologija izračuna stroškovne cene premoga in analitični prikaz - dopis družbe Premogovnik Velenje, d. o. o. z dne 16. 4. 2025
* Možnost uporabe uvoženega premoga

**Prejmejo:*** Ministrstvo za okolje, podnebje in energijo, Langusova 4, 1000 Ljubljana
* Ministrstvo za naravne vire in prostor, Dunajska cesta 48, 1000 Ljubljana
* Ministrstvo za finance
* Termoelektrarna Šoštanj d. o. o.
* Slovenski državni holding, d. d.
* Premogovnik Velenje, d. o. o.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister
* mag. Tina Seršen, državna sekretarka
* mag. Hinko Šolinc, generalni direktor Direktorata za energijo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki.  |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Zakon o prehodnem financiranju pospešenega in pravičnega izstopa iz premoga (Uradni list RS, št. 109/24, v nadaljnjem besedilu: ZPFPPIP) namenom pospešenega in pravičnega izstopa iz premoga ureja pogoje in prehodno financiranje za začasno zagotavljanje proizvodnje in dobave toplote na območju Mestne občine Velenje in Občine Šoštanj.Ker je družba Premogovnik Velenje, d. o. o. ( v nadaljnjem besedilu: PV) edini dobavitelj energenta (tj. lignita) za kritičen proizvodni vir toplote (tj. blok 6) družbe Termoelektrarna Šoštanj d. o. o (v nadaljnjem besedilu: TEŠ), ki na letni ravni lahko zagotovi zadostne količine lignita, se družbi PV nalaga kontrahirna dolžnost prodaje oziroma dobave zadostnih količin lignita. Cena premoga družbe PV se skladno z drugim odstavkom 26. člena ZPFPPIP določi s pogodbo med izvajalcem gospodarske javne službe in družbo Premogovnik Velenje, d. o. o. Cena se oblikuje po metodi dodatka na upravičene stroške, pri čemer ne sme presegati tržne cene ustreznega premoga na uvoznem trgu, skupaj s stroški in dajatvami, povezanimi z uvozom in dostavo na deponijo izvajalca gospodarske javne službe. V kalkulacijo cene premoga stroški zapiralnih del niso vključeni. ZPFPPIP v tretjem odstavku 26. člena določa, da je treba k vsakokratni ceni premoga po pogodbi iz prejšnjega odstavka treba pridobiti predhodno soglasje nadzornega sveta izvajalca gospodarske javne službe in družbe Premogovnik Velenje, d. o. o. in soglasje Vlade Republike Slovenije.Konkretno na podlagi tega gradiva oziroma na podlagi soglasja Vlade republike Slovenije na ceno premoga po kateri PV prodaja premog družbi TEŠ, ne bodo nastale finančne posledice za proračun ali druga javnofinančna sredstva, vendar pa ta cena voliva na stroške TEŠ in posledično na višino nadomestila za izvajanje gospodarske javne službe. Cena premoga v višini 6,57 EUR/GJ je zagotovljena ob predvidenem obsegu proizvodnje premoga v družbi PV in predvidenih odkupljenih količinah premoga v letu 2025, kot izhaja iz Pogodbe o nakupu premoga št. 5000009390 z dne 24. 12. 2024, sklenjene med TEŠ in PV. Na podlagi ZPFPPIP se predvideva povečanje odhodkov državnega proračuna, in sicer skozi leta 2025 – 2027 v skupni višini 403,1 milijonov EUR, pri čemer pa se na drugi strani predvideva tudi povečanje prihodkov državnega proračuna iz naslova višjega zneska vplačanih dividend v skupni višini vsaj 380 milijonov EUR s strani HSE (31.12.2024 100 milijonov EUR, v letu 2025 110 milijonov EUR, v letu 2026 vsaj 75 milijonov EUR in v letu 2027 75 milijonov EUR). Na podlagi odločbe ministrstva iz 17. člena ZPFPPIP bosta vlada in TEŠ sklenila aneks k pogodbi o izvajanju gospodarske javne službe, s katerim bo določena višina in predvidena mesečna dinamika izplačila izhodiščnega letnega nadomestila. Predlog aneksa bo tako posredovan na Vlado Republike Slovenije po tem, ko bo izdana odločba, saj bo šele na njeni podlagi znana točna višina izhodiščnega letnega nadomestila in mesečna dinamika izplačil izhodiščnega letnega nadomestila TEŠ-u za leto 2025 iz proračuna RS. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Izhodiščna višina letnega nadomestila, predstavljena spodaj v oceni finančnih posledic, je omejena na enake vrednosti, kot so bile predstavljene ob pripravi in sprejemanju Zakona o prehodnem financiranju pospešenega in pravičnega izstopa iz premoga (Uradni list RS, št. 109/24). V višini letnega nadomestila za leto 2025 je upoštevana cena premoga v višini 6,57 EUR/GJ, kot je bilo prevideno v že omenjenem zakonu, zato se Vladi Republike Slovenije se predlaga, da poda soglasje na to ceno. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna | +164.113.763 | +151.697.208 |  +87.318.527 |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani: |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
|  (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
|  mag. Tina SeršenDRŽAVNA SEKRETARKA |

**Obrazložitev:**

Zakon o prehodnem financiranju pospešenega in pravičnega izstopa iz premoga (Uradni list RS, št. 109/24, v nadaljnjem besedilu: ZPFPPIP) namenom pospešenega in pravičnega izstopa iz premoga ureja pogoje in prehodno financiranje za začasno zagotavljanje proizvodnje in dobave toplote na območju Mestne občine Velenje in Občine Šoštanj. Cilja ZPFPPIP sta premostitev prehodnega obdobja do sprejema ukrepov za pospešen in pravičen izstop iz premoga in s tem povezano sprejetje nujnih začasnih ukrepov za dobavo in proizvodnjo toplote in oskrbo s toplotno energijo prebivalstvu, javnim ustanovam in gospodarstvu Šaleške doline (tj. v Mestni občini Velenje in Občini Šoštanj) do vzpostavitve alternativnih virov za proizvodnjo toplote.

Ministrstvo za okolje, podnebje in energijo (v nadaljnjem besedilu: ministrstvo) je dne 15. 1. 2025 skladno s prvim odstavkom 35. člena v povezavi s prvim in drugim odstavkom 17. člena ZPFPPIP od družbe Termoelektrarna Šoštanj d. o. o. (v nadaljnjem besedilu: TEŠ) prejela zahtevo za določitev izhodiščne višine letnega nadomestila na podlagi načrtovanega obsega gospodarske javne službe, ki vsebuje ocene vseh relevantnih postavk za izračun nadomestila ter tudi predvideno dinamiko izplačevanja glede na projekcije denarnega toka. Višina nadomestila za izvajanje gospodarske javne službe se določi kot razlika med upravičenimi stroški iz 13. člena in prihodki iz 16. člena ZPFPPIP, povečana za znesek odplačila glavnice kredita EIB. Upravičeni stroški so stroški, ki jih ministrstvo določi in prizna v skladu z določbami ZPFPPIP in vsebujejo stroške energentov, energije, obratovanja, investicijskega in tekočega vzdrževanja, razen amortizacije, finančne stroške, strošek obratnega kapitala ter druge upravičene stroške, ki so nujno potrebni za izvajanje gospodarske javne službe. Ministrstvo bo na podlagi popolne zahteve izdalo odločbo, s katero bo odločilo o višini izhodiščnega letnega nadomestila in o predvideni mesečni dinamiki izplačila izhodiščnega letnega nadomestila.

Upravičeni stroški, ki jih izvajalcu gospodarske javne službe ministrstvo določi in prizna z odločbo, med drugim zajemajo:

– fiksne stroške poslovanja oziroma storitev za potrebe izvajanja gospodarske javne službe, ki niso oddane zunanjim izvajalcem;

– variabilne stroške poslovanja za potrebe izvajanja gospodarske javne službe, brez stroška energentov in emisij;

– investicijsko vzdrževanje za potrebe izvajanja gospodarske javne službe;

– strošek lignita;

– stroške poslovanja oziroma storitev za potrebe izvajanja gospodarske javne službe, ki so oddane zunanjim izvajalcem za ustrezno tržno nadomestilo;

– strošek materiala, drugih energentov, ki niso vključeni v normirane stroške, in emisij, potrebnih za izvajanje gospodarske javne službe;

– finančne stroške in strošek obratnega kapitala, ki je potreben za izvajanje gospodarske javne službe.

Upravičen strošek izvajalca gospodarske javne službe je tudi strošek lignita. A konkretno na podlagi tega gradiva oziroma soglasja Vlade republike Slovenije (v nadaljnjem besedilu: vlada) na ceno premoga, po kateri Premogovnik Velenje, d. o. o. (v nadaljnjem besedilu: PV) prodaja premog družbi TEŠ, ne bodo nastale finančne posledice za proračun ali druga javnofinančna sredstva. Na podlagi odločbe ministrstva iz petega odstavka 17. člena ZPFPPIP bosta vlada in TEŠ sklenila aneks k pogodbi o izvajanju gospodarske javne službe, s katerim bo določena višina in predvidena mesečna dinamika izplačila izhodiščnega letnega nadomestila. Predlog aneksa bo tako posredovan na vlado po tem, ko bo izdana odločba ministrstva, saj bo šele na njeni podlagi znana višina izhodiščnega letnega nadomestila in mesečna dinamika izplačil izhodiščnega letnega nadomestila TEŠ-u za leto 2025 iz proračuna Republike Slovenije.

Ker je PV edini dobavitelj energenta (tj. lignita) za kritičen proizvodni vir toplote (tj. blok 6) družbi TEŠ, ki na letni ravni lahko zagotovi zadostne količine lignita, se družbi PV z ZPFPPIP nalaga kontrahirna dolžnost prodaje oziroma dobave zadostnih količin lignita. TEŠ bo s premogovnima blokoma 5 in 6 obratoval in s tem porabljal premog za potrebe izvajanja gospodarske javne službe in ko bodo tržne razmere to omogočale, bo lahko obratoval tudi v povečanem obsegu pod pogoji iz drugega odstavka 11. člena ZPFPPIP.

Cena premoga družbe PV se skladno z drugim odstavkom 26. člena ZPFPPIP določi s pogodbo med izvajalcem gospodarske javne službe in družbo PV. Cena se oblikuje po metodi dodatka na upravičene stroške, pri čemer ne sme presegati tržne cene ustreznega premoga na uvoznem trgu, skupaj s stroški in dajatvami, povezanimi z uvozom in dostavo na deponijo izvajalca gospodarske javne službe.

Cena premoga je določena v 5. členu Pogodbe o nakupu premoga št. 5000009390, sklenjene med TEŠ in PV z dne 24. 12. 2024 (priloga 1)

Na ceno premoga v višini 6,57 EUR/GJ je podal soglasje Nadzorni svet PV na prvi izredni seji dne 14. 1. 2025 (priloga 2).

Na ceno premoga v višini 6,57 EUR/GJ je podal soglasje Nadzorni svet TEŠ na korespondenčni seji dne 15. 1. 2025 (priloga 3).

Iz priloženega dopisa PV z dne 13. 3. 2025 o oblikovanju cene premoga je razviden izračun stroškovne cene premoga in prikazano, na kakšen način je bila oblikovana cena premoga za leto 2025 (priloga 4), prilagamo tudi dopis PV z dne 16. 4. 2025 (priloga 5).

Na ministrstvu smo od TEŠ v sklopu pregleda vloge za določitev izhodiščnega letnega nadomestila prejeli pojasnila glede pogodbenega prevzema količin premoga in porabe premoga in jih podajamo v nadaljevanju. Iz priložene pogodbe o nakupu premoga je razvidno, da bo PV v letu 2025 izročil, TEŠ pa prevzel predvidoma 19.032 TJ količin premoga. Iz Rebalansa Poslovnega načrta TEŠ za leto 2025 z indikativno oceno do leta 2027 z dne 15. 1. 2025 (priloga 6), ki ga je nadzorni svet TEŠ potrdil na izredni seji dne 4. 4. 2025 je razvidno, da je predvidena skupna poraba premoga v višini 17.222 TJ. Od tega je domačega premoga 16.769 TJ, dobavljena količina glede na pogodbe med TEŠ in PV pa bo 19.032 TJ. Razlika med dobavljenih premogom in porabljenim premogom (2.263 TJ) bo odložena na deponijo in bo povečala zalogo domačega premoga, ki bo na dan 31. 12. 2025 znašala predvidoma 5.500 TJ. Letni strošek premoga v letu 2025, ki zajema porabo domačega in tujega premoga za proizvodnjo toplotne in električne energije, odvisne od stroška premoga (preriv na deponiji, nakladanje/razkladanje) in vkalkulirane izgube na deponiji, bo znašal predvidoma 116.333.332 EUR. TEŠ prejme državno nadomestilo zgolj za porabljen premog, medtem ko na zalogo odložen premog krije iz lastnih sredstev. V kalkulacijo cene premoga stroški zapiralnih del niso vključeni.

V sklopu pregleda vloge za določitev izhodiščnega letnega nadomestila je ministrstvo preverilo tudi skladnost vloge izvajalca gospodarske javne službe z drugim odstavkom 26. člena ZPFPPIP, in sicer da cena premoga ne presega tržne cene ustreznega premoga na uvoznem trgu, skupaj s stroški in dajatvami, povezanimi z uvozom in dostavo na deponijo izvajalca gospodarske javne službe. V ta namen prilagamo dokument oziroma razlago TEŠ, ki smo jo prejeli v upravnem postopku določitve izhodiščnega letnega nadomestila – Možnost uporabe uvoženega premoga (priloga 7). Izhodiščna višina letnega nadomestila, predstavljena spodaj oceni finančnih posledic pod točko 7.a tega vladnega gradiva, je omejena na enake vrednosti, ki so bile predstavljene ob pripravi in sprejemanju Zakona o prehodnem financiranju pospešenega in pravičnega izstopa iz premoga (Uradni list RS, št. 109/24). V višini letnega nadomestila za leto 2025 je upoštevana cena premoga v višini 6,57 EUR/GJ, kot je bilo prevideno v že omenjenem zakonu, zato se Vladi Republike Slovenije se predlaga, da poda soglasje na to ceno.

ZPFPPIP v tretjem odstavku 26. člena določa, da je treba k vsakokratni ceni premoga po pogodbi pridobiti predhodno soglasje nadzornega sveta izvajalca gospodarske javne službe in družbe Premogovnik Velenje, d. o. o. in soglasje Vlade Republike Slovenije, kot je predvideno v sklepu tega gradiva.